|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Yra kilę abejonių dėl šio straipsnio objekto reikšmingumo ir tinkamumo enciklopedijai.**Galima paieškoti straipsnio objekto aprašymų nepriklausomuose nuo jo patikimuose antriniuose šaltiniuose ir pasiremti jais straipsnyje. |

| **Gediminas Jaunius** |
| --- |
|  |
| Gediminas Jaunius 2020 m. |
| Gimė | 1978 m. vasario 16 d. (45 metai)Plungė |
| Tautybė | Lietuvis |
| Pilietybė |  Lietuva |
| Motina | Zita Jaunienė |
|  |
| Veikla | Televizijos ir radijo laidų vedėjas, prodiuseris, visuomenės veikėjas, Vilniaus miesto Tarybos narys, pirminkauja Vilniaus Istorinės atminties komisijai bei Ekonomikos ir finansų komitetui. |
| Organizacijos | Kūrybos namai ELITAZ
Renginių Industrijos asociacija (RIA) Vilniaus miesto Taryba |
| Pareigos | Prodiuseris |

**Gediminas Jaunius** (g. 1978 m. vasario 16 d. Plungėje) – TV laidų prodiuseris, renginių organizatorius, Vilniaus Savivaldybės Tarybos narys.

Biografija
----------

1996 m. baigė Klaipėdos E. Balsio menų gimnaziją, įgijo saksofonininko specialybę. 1996–1997 m. mokėsi Kretingos Šv. Antano religijos studijų institute prie Vytauto Didžiojo universiteto (VDU) Katalikų teologijos fakulteto. 1997–1999 m. ruošėsi tapti jėzuitu, gyveno jėzuitų namuose, studijavo Kauno kunigų seminarijoje prie VDU Katalikų teologijos fakulteto. 2001 m. mokėsi Vilniaus universiteto (VU) Žurnalistikos institute.

2000 m. Lietuvos II Eucharistinio kongreso organizacinio komiteto vadybininkas, LVK leidyklos „Katalikų pasaulis" vyr. redaktorės pavaduotojas vadybai. 2000–2001 m. leidyklos „Aidai-Echoes" vadybininkas administratorius. 2001 m. kardinolo A. J. Bačkio ingreso organizacinio komiteto atstovas spaudai. 2000–2003 m. visuomeninės organizacijos Krikščioniškos muzikos studija „Musica Aeternitatis" valdybos pirmininkas. Katalikų radijo „Mažoji studija" bendradarbis.

2001–2007 m. UAB „J&G produkcija" vyr. redaktorius. 2002–2007 m. TV3 televizijoje – laidos „TV Pagalba" komandos narys. Nuo 2008 m. TV3 „Žinių tarnybos" laidos „Vakaro žinios" vedėjas, tiesioginės laidos „Kriminaliniai tyrimai" vedėjas.

2007–2008 m. Plungės rajono savivaldybės mero pavaduotojas visuomeniniais pagrindais. 2007–2008 m. Plungės rajono savivaldybės tarybos narys. Tėvynės Sąjungos narys. 2009 m. sustabdė narystę partijoje.

Nuo 2008 m. kūrybos namų „Elitaz" prodiuseris. Masinių renginių ir TV projektų režisierius. 2008 m. TV3 projekto „Lietuvos perlai. Šauniausios damos rinkimai" vedėjas ir prodiuseris. 2008–2011 TV3 televizijos sezono atidarymų prodiuseris ir režisierius. 2011 m. „Eurobasket 2011" čempionato Didžiojo atidarymo prodiuseris ir režisierius.

Nuo 2012 m. LNK projekto „Lietuvos balsas", rengiamo pagal TV formatą "The Voice of… ", vyriausiasis prodiuseris.

2013-2015 m. Vytauto Didžiojo universiteto Menų fakultete skaitė viešas paskaitas Menų fakulteto Kūrybinių industrijų įvado studentams. Įvairiuose šalies universitetuose ir kitose mokymo įstaigose rengia seminarus ir viešas paskaitas apie TV ir pramogų industrijas.

Nuo 2019 m. Vilniaus miesto savivaldybės tarybos narys.

Nuo 2019 m. iki 2023 m. gegužės 17 d. Laisvės partijos steigėjas, valdybos narys.

Nuo 2019 m. Istorinės atminties komisijos pirmininkas.

Nuo 2020 m. Vilniaus miesto Tarybos Ekonomikos ir finansų komiteto pirmininkas.

Nuo 2020 m. Renginių Industrijos asociacijos (RIA) valdybos pirmininkas. 2021 m. Išrinktas Renginių industrijos asociacijos valdybos nariu antrajai vienerių metų kadencijai.

Nuo 2021 m. įgaliotas "ITV Studios" TV formatų atstovas Baltijos šalims.

2023 m. gegužės 17 d. paliko Laisvės partiją, kuomet buvo paviešinta Vilniaus miesto savivaldybės tarybos narių išmokų analizė, pagal kurią G.Jaunius iš savo paties įmonės nuomavosi automobilį už 13.2 tūkst eurų.

Šaltiniai
---------

1. ↑
2. ↑
3. 1 2  „Jaunius paskelbė stabdantis narystę Laisvės partijoje". 2023-05-18. Suarchyvuotas originalas 2018-02-09. Nuoroda tikrinta 2023-05-18. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)